Patjassa pitäisi olla sekä kovuutta että pehmeyttä, mutta oikeissa kohdissa! Liian pehmeässä vuoteessa painava lantion alue uppoaa liikaa, liian kovalla vuoteella kyljellä nukkuessa lonkkaan ja olkapäähän kohdistuu yleensä vahva paine, joka voi aiheuttaa puutumista ja pyörimistä. Hyvässä patjassa kehon mittasuhteet otetaan huomioon, jolloin kehoon ei kohdistu liikaa painetta ja selkä ei joudu epäergonomiseen asentoon.